****

  **REPUBLIKA HRVATSKA**

 **KRAPINSKO - ZAGORSKA ŽUPANIJA**

1. **OPĆINA KRALJEVEC NA SUTLI**

 **NAČELNICA OPĆINE**

KLASA: 023-05/21-11/01

URBROJ: 2135-02-21-01

Kraljevec na Sutli, 21.10.2021.

 Na temelju članka 46. Statuta Općine Kraljevec na Sutli ("Službeni glasnik Krapinsko-zagorske županije", broj: 14/21) i članka 9. Pravilnika o stipendiranju učenika i studenata (KLASA: 021-05/18-01/08, URBROJ: 2135-02-18-01 od 24.04.2018.godine), načelnica Općine Kraljevec na Sutli, objavljuje

**NATJEČAJ
za dodjelu učeničkih i studentskih stipendija**

**za školsku/ akademsku godinu 2021./2022.**

**I.**

Za školsku/akademsku godinu 2021./2022., dodijelit će se:

* 5 novih stipendija za učenike srednjih škola u visini od 300,00 kuna mjesečno,
* 1 novu stipendiju za studente u visini od 400,00 kuna mjesečno.

**1/** Pravo na stipendiju iz točke I. ovog Natječaja mogu ostvariti redoviti učenici srednjih škola i redoviti studenti koji zadovoljavaju sljedeće uvjete:

* učenici i studenti državljani Republike Hrvatske s prebivalištem na području
 Općine Kraljevec na Sutli,
* učenici i studenti koji nemaju odobrenu stipendiju ili kredit po drugoj osnovi,

**2/** Kriteriji za dodjelu stipendija iz točke I. ovog Natječaja su:

a) Opći uspjeh u prethodnoj školskoj ili akademskoj godini te ostvaren broj ECTS bodova u

 prethodnoj akademskoj godini za studente narednih godina studija ( za studente prve

 godine u obzir se uzima uspjeh tijekom srednjoškolskog obrazovanja),

b) Sudjelovanje na natjecanjima, znanstvenim ili znanstveno – stručnim skupovima, osvojene

 nagrade, postignuti rezultati, objavljeni radovi,

c) posebne okolnosti regulirane Pravilnikom o stipendiranju učenika i studenata.

**3/** Podnositelji zahtjeva dužni su priložiti sljedeće dokumente:

* Zamolba za dodjelu stipendije ( OBRAZAC 1 i OBRAZAC 2)
* životopis podnositelja zahtjeva
* uvjerenje o prebivalištu učenika ili studenta koji se javlja na natječaj
( preslika i original na uvid),
* domovnica učenika ili studenta koji se javlja na natječaj (preslika)
* potvrda obrazovne ustanove o upisu na redovno školovanje,
* svjedodžba (preslika) prethodnog razreda, a studenti ovjerenu potvrdu obrazovne ustanove o ostvarenom prosjeku ocjena i ostvarenom broju ECTS bodova za prethodnu godinu studija (2020./2021.),
* izjava o članovima zajedničkog kućanstva (Obrazac: Izjava o članovima zajedničkog kućanstva - podići uz zahtjev za stipendiju ili na Internet stranici Općine Kraljevec na Sutli [www.kraljevecnasutli.hr](http://www.kraljevecnasutli.hr/)),
* izjava da prijavitelj ne prima stipendiju po drugoj osnovi (obrazac: IZJAVA ne prima drugu stipendiju - podići uz zahtjev za stipendiju ili na Internet stranici Općine Kraljevec na Sutli [www.kraljevecnasutli.hr](http://www.kraljevecnasutli.hr/)),
* potvrda, odnosno uvjerenje o primanjima članova kućanstva koji su u radnom
odnosu (prosjek zadnja 3 mjeseca) ili potvrda Zavoda za zapošljavanje (ukoliko je netko od članova nezaposlen) ili potvrda Centra za socijalnu skrb o ostvarivanju prava (ukoliko ostvaruje neko pravo sukladno Zakonu o socijalnoj skrbi) ili potvrda Porezne uprave o visini dohotka za članove domaćinstva,
* izjava o nezaposlenosti (Obrazac: Izjava o nezaposlenosti podići uz zahtjev za stipendiju ili na Internet stranici Općine Kraljevec na Sutli [www.kraljevecnasutli.hr](http://www.kraljevecnasutli.hr/) )
* ostala dokumentacija koja je nužna za uredno provođenje postupka za dodjelu stipendije.

**- ostala dokumentacija ukoliko ju podnositelj zahtjeva posjeduje, a po kojoj učenik/student ostvaruje dodatne bodove:**

* potvrda o redovnom školovanju brata/sestre koji žive u zajedničkom domaćinstvu,
* rješenje o utvrđivanju invaliditeta i odgovarajuća medicinska dokumentacija,
* odgovarajuća potvrda za umrle, nestale ili nepoznate roditelje (za umrle: preslika

izvoda iz matične knjige umrlih, za nepoznate: preslika rodnog lista, izjava),

* dokaze o postignutim uspjesima na natjecanju u protekloj školskoj/akademskoj godini 2020./2021.

**II.**

Zahtjev za dodjelu stipendije podnosi se na propisanom obrascu koji se može podignuti u Jedinstvenom upravnom odjelu Općine Kraljevec na Sutli, Kraljevec na Sutli 132, 49294 Kraljevec na Sutli ili preuzeti na Internet stranicama Općine Kraljevec na Sutli [www.kraljevecnasutli.hr](http://www.kraljevecnasutli.hr), kao i potrebne izjave koje se prilažu uz predmetni zahtjev.

**III.**

Rok za podnošenje zahtjeva je do **02. studenog 2021.** godine, a dostavlja se na adresu: **Općina Kraljevec na Sutli, Povjerenstvo za dodjelu stipendija, Kraljevec na Sutli 132, 49294 Kraljevec na Sutli, s naznakom: "NATJEČAJ ZA DODJELU STIPENDIJA".**

**IV.**

Prijedlog bodovne liste posebno za učenike i posebno za studente, Povjerenstvo za stipendije objaviti će na oglasnoj ploči Općine Krajevec na Sutli, Kraljevec na Sutli 132, Kraljevec na Sutli i na Internet stranici Općine Kraljevec na Sutli ([www.kraljevecnasutli.hr](http://www.kraljevecnasutli.hr/)).

**V.**

Prava i obaveze korisnika stipendije utvrđuju se ugovorom koji se s kandidatima potpisuju za razdoblje školske/akademske godine 2021./2022.

Načelnica

 Općine Kraljevec na Sutli

 Blanka Stipčić Berić